Els xiquets de Burjassot gaudiran de l’Escola de Nadal 2019/2020 a la Casa de Cultura
2025-07-24

L’àrea de Cultura i Joventut de l’Ajuntament de Burjassot, dirigida per Estefanía Ballesteros, ja el té tot preparat perquè els i les xiquetes de Burjassot gaudisquen d’unes vacances de Nadal molt especials a la “Escola de Nadal 2019/2020” que, com és tradicional, es desenvoluparà en les instal·lacions de la Casa de Cultura.

Les matrícules poden realitzar-se a partir de hui mateix, 16 de desembre, tant de manera presencial en el Servei d’Informació de la Casa de Cultura, sol·licitant cita prèvia, com a través del següent enllaç.

Pensada per a xiquets i xiquetes de 4 a 12 anys, l’Escola de Nadal es desenvoluparà els dies 23, 26, 27 i 30 de desembre i els dies 2 i 3 de gener amb diferents horaris i preus. L’horari normal, de 9.00 a 13.30 hores, té un preu de 42€, si s’afig l’horari especial de 8.00 a 9.00 hores cal afegir a aqueix preu 9€ i, si es vol també l’horari especial de migdia, de 13.30 a 14.30 hores també cal sumar 9€ més. Les places són limitades a 50 participants.

S’aplicarà el 50% de descompte a famílies nombroses i el 100% de descompte a famílies nombroses especials.